
ortul popular din Muscel este îndeobşte preţuit şi socotit 
printre cele mai frumoase din ţară. Faima aceasta şi-o 
datoreşte aspectului său neobişnuit de spectaculos. 

La munte, deal şi şes costumul muscelean este deopotrivă de 
frumos. Indiferent de anotimpuri, el păstrează mereu o linie unitară în 
structura sa. 

Cunoaşterea mai îndeaproape a acestui costum, purtat în Muscel, 
aproximativ între rîul Dîmboviţa şi rîul Vîlsan va putea contribui la 
înţelegerea dezvoltării generale a portului popular din ţara noastră. 

Muscelul a fost leagănul unor bogate şi importante evenimente 
istorice. Totuşi el nu poate fi privit ca o entitate, izolată de fenomenele 
istorice petrecute în zonele învecinate. Limitrof cu Ardealul, el nu numai 
că a întreţinut permanente legături cu acesta, dar i-a fost şi o bună cale 
de comerţ. 

La zona de contact direct a populaţiei muscelene cu cea ardelenească 
au existat permanente raporturi etnografice, a căror urmare se reflectă 
şi în costumul popular. Dar legătura dintre populaţia din sudul Transil¬ 
vaniei şij cea din Muscel a mai avut loc şi pe altă cale. Viaţa păstorească 
din Carpaţii sudici este identică pe ambele versante. Şi aceasta nu este 
întîmplător. în decursul istoriei a existat un curent migrator păstoresc 
dinspre Ardeal, spre sud. Aceste migraţiuni au determinat formarea unui 
lanţ de sate în sudul Carpaţilor, cunoscute sub numele de « ungureneşti», 
De aceea în sudul Carpaţilor întîlnim nu numai influenţe, dar şi elemente 

etnografice tipic ardeleneşti. Aşa se explică şi prezenţa costumului « ungu- 
renesc », a cărui linie este .transilvăneană. 

Relaţiile comerciale au uşurat şi ele transmiterea dintr-o parte într- 
alta a Carpaţilor a unor piese de port, materiale de confecţionat şi poate 
chiar a unor tehnici de lucru. încă din secolul al XV-lea neguţătorii din 
Ţara Romînească şi Moldova aveau drepţţfl să-şi desfacă mărfurile pe 
pieţele transilvănene. După cum reiese dintr-un document inedit păstfat 
în Arhivele Statului din Sibiu (Z.U.I. 176), la 16 decembrie 1619, piaţa 
transilvăneană era invadată de pălărieri din Valahia, care făceau concu¬ 
renţă pălărierilor saşi organizaţi în bresle:... « sînt mulţi şi diferiţi 
meseriaşi neautorizaţi, turburători ( Storer ) şi cîrpaci ( Kiepler ) cum sînt 
numiţi cei care vin din ţări străine, dar mai ales din Valahia, dar şi din 
ţara noastră Transilvania, care fac pălării prin care străbate apa făcîndu-le 
nefolositoare, dar le vînd cu sume mari şi lucrează în dauna breslelor.. . 
să fie aduşi la judecată şi să li se confişte marfa... » 

Legăturile comerciale între populaţiile de pe ambele versante ale 
Carpaţilor erau atît de strînse, încît, după o relatare a călătorului Jacob 
Bongars din anul 1585, Braşovul apărea ca un tîrg deopotrivă al romînilor 
ardeleni şi al celor din Ţara Romînească: « Peuplee â cause du marche qui 
y est tous vendredi et samedi , auquel viennent tous Valaques et Bogdans tomme 
â une foire ». 

Documentele menţionează că şi spre Ţara Romînească s-au exportat 
materiale şi elemente de cosţţfm. Radu Vodă însuşi trimite la pîrgarii bra¬ 
şoveni pe jupîn Alexi să cumpere cojoace « ce-mi trebuiesc pentru casa 
domniei mele şi nişte postav ce mi-a rămas să împart curţii domniei mele ». 

Astfel se explică unele elemente comune între porţţfl muscelean 
şi cel ardelenesc din sudul Ardealului. în Muscel, pe lingă tipul de pojţ 
specific local, apare, deşi puţin răspîndit, şi pojţul « ungurenesc » din 
satele cu păstori ardeleni. 


Despre porţţfl popular din Muscel avem prea puţine documente grafice, 
în afară de costumul care se distinge la ctitorii unor biserici, nici un alt 
document plastic nu ne-a rămas măpţurie despre aspecţţfl portului musce¬ 
lean de acum cîteva secole. Existenţa unor denumiri aidoma celor de 
astăzi, pentru unele piese de pojţ, ne este confirmată de documente. 

Abia în cursul secolului al XlX-lea frumuseţea cosţţjmului muscelean 
trezeşte interesul unor pictori străini. O serie dintre maeştrii picţţfrii romî- 
neşti, între care Carol Popp de Szathmary, Nicolae Grigorescu, Tattarescu 

/. Grup de ţărani musceleni. Stampă din prima jumătate a sec . XIX 


etc., au lăsat opere remarcabile în care costumul muscelean apare în tră¬ 
săturile lui cele mai caracteristice. Sînt celebre acuarelele şi desenele lui 
Szathmary cu teme « femei şi bărbaţi călări » şi «tîrguri » sau uleiurile 
lui Grigorescu cu ţărăncuţe muscelene în costumul cu fotă. 

Caracterul dominant al costumului popular din Muscel este o linie 
structurală simplă, datorită fotei care înfăşoară corpul de la talie în jos 
aderînd puternic pe şolduri. Această simplitate este înnobilată însă de 
prezenţa altoî: piese de port: cămaşa împodobită cu ornamente în general 
de un contur mare, în culori mai mult sobre decît vii, precum şi de maramă, 
care dă o notă de distincţie întregului costum. Nici costumul bărbătesc 
nu se deosebeşte esenţial faţă de portul bărbătesc din alte regiuni. Cu 
toate acestea el are o înfăţişare proprie, deosebit de plăcută. Se pare că 
nicăieri proporţia dintre lungimea cămăşii şi cea a iţarilor nu este atît 
de firească. Ornamentele care împodobesc mai ales cămaşa, dispuse în 
mod echilibrat, contribuie la determinarea unui aspect închegat şi frumos, 
caracteristic costumului de vară bărbătesc din Muscel. 

Portul femeiesc pe timp de vară este compus de obicei din cîrpoi 
(maramă) ţesut în casă, sau broboadă din comerţ, iie, fotă, brîu, bete, 

ciorapi, opinci sau « scarpeţi » şi mai rar papuci. în zona muntoasă se 
poartă încă salbe de galbeni la gît. Pe timp răcoros, costumul se îmbogă¬ 
ţeşte cu haine de dimie albă şi cojoace. 

Dacă judecăm după desenele lui Carol Popp de Szathmary, ca şi 
după piesele de port de acum aproape o sută de ani conservate în princi¬ 
palele muzee din ţara noastră, se observă prea puţine modificări în costumul 
muscelean. în afară de părăsirea liniei proprii ţărăneşti a mintenelor, alte 
schimbări n-au survenit nici în structura pieselor şi nici în sistemul lor 
decorativ. Portul popular femeiesc de Muscel, închegat în condiţii sociale 
economice specifice, are q notă puternic tradiţională. Elementele de port 
prezintă o bogată şi frumoasă compoziţie ornamentală. Nici una dintre 
piesele de port femeiesc nu este lăsată fără ornamente, executate în tehnici 
dintre cele mai variate, cu un simţ artistic desăvîrşit, atît de caracteristic 
pentru populaţia Muscelului. 

Dacă broboada neagră cu ciucuri, de toate zilele, este procurată din 
comerţ şi are o mai mică importanţă în ansamblul costumului de muncă, 
marama — o ţesătură de borangic în doua iţe — reprezintă una din piesele 
de podoabă ale costumului femeiesc de sărbătoare. De forma unui voal 
lung, pînă la patru metri, ea are o înfăţişare fină, spumoasă, fiind împodo¬ 
bită cu ornamente din bumbac sau mătase în alb, roşu, albastru, galben, 
sau din fir în culoarea argintului sau a aurului. Ornamentele, fie presărate 
uniform pe întregul cimp, fie concentrate spre capete, sînt distribuite 
într-o asociere şi într-un ritm, care trădează un simţ decorativ şi un gust 
artistic remarcabil. Ornamentele pot fi geometrice, sau florale, dispuse 
în cîmpuri romboidale încadrate cu dunguţe, de dimensiuni reduse la 
maramele din secolul trecut şi de dimensiuni destul de mari, la cele de 
dată mai recentă. 

Maramele de Muscel sînt foarte căutate şi astăzi la tîrgurile din zonele 
învecinate. * f 

Portul femeiesc din Muscel a atras atenţia şi prin pălăria de fetru, 
purtată deopotrivă de femei şi fete. în legătură cu acest obicei, trebuie 
să amintim că el se menţine şi în sudul Ardealului, mai ales în zonele 
Sibiu şi Făgăraş. Dacă ţinem seama că despre un asemenea obicei în sudul 
Carpaţilor nu există semnalări în documente, trebuie să-l privim ca o 
influenţă săsească, răspîndită în Muscel prin populaţia romînească din 
Ardeal, care s-a revărsat în această zonă. 

Ceea ce contribuie la faima costumului femeiesc muscelean este în 
special iia. Prin iie se înţelege în mod exclusiv cămaşa femeiască. Termenul 
de cămaşă este rezervat în această zonă numai pentru cea bărbătească. 

2. C. P opp de S^athmary : Ţărani din Muscel, călări 


Este de menţionat că termenul de iie se foloseşte şi în zona limitrofa 
ardelenească. 

Ea, făcută din pînză de casă ţesută în două iţe, are de obicei două 
părţi: trupul şi poalele. Structura morfologică a iiei de Muscel nu diferă 
de cea a cămăşilor femeieşti din cea mai mare parte a ţării. Gura de la gît 
a iiei se obţine prin încreţirea foilor din care se formează pieptul, spatele şi 
mînecile. Această tehnică simplă de veche tradiţie se observă la cămăşile pur¬ 
tate de femeile dace înfăţişate pe reliefurile monumentului de la Adamklissi 
(Tropaeum Traiani). încreţiturile de la gura gîtului, de care am amintit, 
sînt acoperite în majoritatea cazurilor de un mic guleraş; întîlnim, deşi 

3 . C . P opp de S^athmary: Rucăreancă 


mai rar, şi cămăşi fără guleraş, care au premers celorlalte. Cămăşi feme¬ 
ieşti lipsite de guler se mai întîlnesc frecvent numai în Moldova de nord. 

Ţinînd seama de importanţa pe care o are acest element de port 
femeiesc, ne vom opri în continuare nu numai la problema ornamen- 
ticii, dar şi la o serie de termeni, care sînt semnificativi pentru înţelegerea 
relaţiilor care au existat între populaţia din sudul Ardealului şi Muscel. 

După tehnica împodobirii, iile de Muscel se împart în doua categorii 
şi anume: brodate (cusute) şi alese în război. 

4. C, Popp de S^athmary: Mmcelean // musceleancă 


O serie de documente, din diferite epoci, aduc mărturie despre exis¬ 
tenţa iilor cusute. 

Astfel, prima menţiune o avem din secolul al XVII-lea, datorită lui 
'Conrad Iacob Hildebrandt. în general cusăturile cămăşilor femeieşti au fost 
remarcate de mai mulţi călători străini prin Ţările Romîneşti. 

Iia de Muscel se caracterizează printr-o cusătură bogată, poate chiar 
prea încărcată, realizată cu materiale obişnuite ca: lină, arnici, mătase, fir 
•de argint sau aur, fluturi şi betea. Cîmpurile ornamentale de la iie sînt în 

general constante: gulerul, pieptul şi mîneca cu mai multe sectoare (altiţa, 
încreţul, rîndurile în lungul mînecii, breţarea). După cum se vede, este 
vorba de un sistem ornamental specific pentru cămaşa cu altiţă, care are 
o largă r^spîndire în ţara noastră. Prototipul acestui sistem ornamental 
este şi el vechi. La figurina de la Cîrna, care datează din epoca bron¬ 
zului, se observă la braţ unele incizii care marchează în mod cert cîmpurile 
ornamentale de pe mînec^. 

Spre deosebire de iile din alte regiuni, la cele dţn Muscel se observă 
uneori cum «rîndurile» cusute de pe mînecă străbat încreţul, facînd 
legătură directă cu altiţa, fără ca efectul decorativ să sporească prin 
aceasta. 

Motivele ornamentale folosite sînt destul de variate. Cel mai frecvent 
este cel denumit în mod curent « fuşti » sau « fuste». El se aseamănă 
cu nişte crestaturi în lemn, înşirate de o parte şi de alta a unei nervuri. 
Dacă laturile acestor crestaturi sînt realizate din linii frînte, ornamentul 
ia denumirea de «fund^ţenii creţi ». 

Lucrate în roşu, negru şi în fir, motivele în «fuşti» constituie ele¬ 
mente ornamentale de un efect decorativ din cele mai reuşite. Termenul 
de « fuşti» nu are o nţspîndke uniformă îrl Muscel. La C. Lung el este 
înlocuit cu acela de «brăduleţi», la Nucşoara prin « colţi». Termenul de 
«fundjţţeni » apare şi în zona limitrofă ardelenească 

Un alt motiv frecvent la iile muscelene este cel denumit « stîlpi » 
sau « uluci », cu un apreciabil efect decorativ pe pieptul sau mîneca iiei. 

Printre cele mai valoroase motive ornamentale de pe iile muscelene, 
trebuie amintită şi « ciarba ». Acest ornament se caracterizează printr-o 
linie şerpuită, uşor arcuită la punctul de curbă, de aspectul unui corn — 
dacă considerăm fiecare sector în parte. Motive ornamentale secundare, 
aşezate în curbura cea mare, măresc simţitor valoarea decorativă a acestui 
ornament. « Ciarba » poate fi cusută cu un acelaşi efect artistic pe piept, 
altiţă şi în lungul mînecii. Valoarea acestui motiv este sporită prin utilizarea 
frecventă la brodarea lui a firului roşu asociat cu firul de aur. 

Destul de frecvent este şi motivul cunoscut sub numele de « curcani » 
realizat din grupuri de ornamente adunate în smocuri, care se aseamănă 
cu un curcan înfoiat. 

Alte motive între care « suveicuţa » cusută P e « rumînescuri » şi 
pe « fir » şi « şerpeasca » sînt destul de apreciate. Cel de al doilea motiv, 
cusut atît pe altiţă cît şi pe mînecă, se asociază uneori cu un alt motiv 
şi anume « melcul ». Motivul « şerpeasca » este scos în relief de albul 
rămas printre umplutură, ornamentul apărînd deci prin contrast. Denu- 

5. C. P o p p de S ţa t b m a ry : Musceleancă 


mirea de «şerpeasca » provine din faptul că el este extrem de şerpuit. 
Cît priveşte numele de « melc », dat unei spirale întrerupte brusc, se 
datoreşte impresiei de cochilie de melc pe care o lasă această spirală. 

Interesant prin originalitatea lui primitivă este şi ornamentul «şerpi» 
sau «şerpişori ». Motivul şarpelui apare şi la ceramica din Muntenia, 
precum şi în folclorul literar. Insistenţa cu care revine acest motiv în 
arta populară plastică sau cea literară trebuie pusă în legătură cu fondul de 
credinţe străvechi ale populaţiei. 

O serie întreagă de alte motive ornamentale merită să fie amintite, 
printre care « craca măciucii », « cîrligele » şi « roţile », motivul « şătrăn- 

guţa » cu ornament floral de un remarcabil efect artistic, «boboaca» 
şi «potcoviţa ». 

în ceea ce priveşte tehnica cusăturilor, cel mai frecvent este punctul 
în cruce, cusătura pe fir, dar revine totuşi mai des aşa-zisul punct bătrî- 
nesc, cu ajutorul căruia se realizează ° broderie numită «în rumînescuri »* 
Se poate spune că o caracteristică a cusăturilor de la iile muscelene o 
formează acest de broderie. în tehnica aceasta, se foloseşte un fir gros, 
lăsat afinat. Printr-o abilitate a cusătoarei se obţine un cîmp uniform 
de broderie în relief. Conturul propriu-zis al motivului ornamental rea¬ 
lizat printr-o astfel de tehnică, de obicei geometric, nu se poate distinge 
decît de aproape. 

O altă categorie de ii este formată din ce ^ e ţfppodobite prin alesă- 
tură în război. Ornamentele la acest tip de iie reproduc aproape aidoma 
pe cele brodate, între care amintim mai ales ornamentul « fuşti ». Orna- 
mentica aleasă bl război, uneori în şaisprezece iţe, este totuşi de sine 
stătătoare. Gama ornamentală bogată Ş* de ° varietate destul de mare 
indică acelaşi simţ fin al populaţiei cţin Muscel nu numai în alegerea 
motivelor şi armonizarea culorilor, dar şi în sistemul compoziţiei. 

Terminologia referitoare la părţile componente ale cămăşii nu este 
unitară- unete locuri foaia din piept a iiei se numeşte « bucată ^ 
altele « ciupag ». Termenul de « ciupag » înseamnă cbiar şi o măsură- 
Astfel se zice « un ciupag şi jumătate », în loc de o foaie şi jumătate. 
Clinţi 4in părţi ai iiei poartă denumiri diferite: « altoaie », « băgătură » 
sau « fofiază ». în cele mai multe localităţi gulerul iiei se cheamă « bre- 
ţară », « biată « biantă », sau « obinzică ». Cuvîntul guler se întîlneşte 
doar în comunele Drăghici, Văcarea şi Schitul Lăzăreşti; în cea din urmă 
el coexistă cu ce l de « obinzică ». Termenul de « breţare » apare în comunele 
Nucşoara şi Mărcuş; cel de « bantă » în comuna Corbi, cătunul său Zghiau 
şi în comuna Boteni. în restul satelor se foloseşte numai termenul de 
« obinzică », pe care-1 regăsim şi în satele <jlin zona limitrofă ardelenească- 

Pentru desemnarea manşetei de la iie întîlnim cuvinte ca: «bantă », 
« breţare », « obinzică » şi « pumnaş ». Cuvîntul « obinzică » se foloseşte 
şi în vecinătatea Ardealului, în localitatea Dîmbovicioara şi cătunul său 
Gocanul; cel de «breţare » apare în localităţile ISfucşoara, Schitul Lăză- 
rţşti, Drăghici, Văcarea, iar cel de « pumnaş » în Vişoiul şi Dragoslavele. 
Cea mai largă tăspîndite o are termenul de « bantă »• ^ u Pă cum & observă, 
uneori pentru guler şi manşetă sînt folosiţi aceiaşi termeni. 

Volanul de 1^ mîneca iiei are şi el denumiri variate: «fodore», 
« fodori », « fudure », « mînecă cu creţ », « mînecă încreţită *• 

6. Croiul iiei de Muscel 


După cum se observă există o concordanţă între terminologia refe¬ 
ritoare la iia de Muscel şi la iia din zona limitrofă ardelenească. Faptul 
are o explicaţie istorică. Populaţia ardelenească, care a pătruns în zona 
Muscelului, a impus nu atît structura acestei piese de port, cît termino¬ 
logia la diferitele ei părţi componente. Aceasta este cu atît mai clar, dacă 
luăm în considerare terminologia iiei din zona Argeş. 

O altă piesă de port femeiesc, care contribuie în largă măsură la 
definirea portului muscelean, este fota. De formă dreptunghiulară, fota 
se poartă înfăşurată strîns în jurul şoldurilor. Costumul femeiesc cu fotă 
în ţara noastră se poartă în nordul Munteniei, Moldova, Moldova de nord 

şi pe cursul superior al văii Mureşului. Despre apariţia istorică a acestei 
piese de port nu există multe date. Ea pare a fi reprezentată pe unele 
reliefuri ale monumentului de la Adamklissi. La vechile popoare din 
Orientul Apropiat se cunoaşte un veşmînt asemănător. Originea fotei nu 
poate fi despărţită de asemenea mărturii. 

Fota începe să se poarte aproximativ de la linia Topologului spre 
răsărit pînă în Moldova de nord. în Moldova şi Moldova de nord termenul 
este înlocuit cu cel de catrinţă sau « priştoare »; pe Valea Mureşului ea 
este denumită «prinzătoare », iar Huţulii din Moldova de nord îi zic 
«openca ». Deşi fota reprezintă un tip bine definit de piesă de port, la 
contactul ei cu zona catrinţelor nu există o delimitare precisă. Pe cursul 
rîului Topolog însăşi ea apare alături de catrinţe. De la Sălătruc în sus 
spre Cîineni, fota este aproape complet dispărută şi o vom întîlni sub 
forma fotei cu fir, denumită « vîlnic ». De la Topolog spre Olt domină 
catrinţele, fota fiind purtată doar în timpul iernii. Harta de la pagina 29 
arată zona de întrepătrundere între fotă şi catrinţă. 

Fota se ţese de obicei în patru iţe. în ultimele decenii s-a introdus 
şi fota ţesută în două iţe, denumită «fotă scorţată», datorită faptului 
că se ţese ca şi o scoarţă. 

Aspectul fotei este în general sobru. Ea poate fi complet neagră sau 
ornamentată. împodobirea fotei se face fie în ţesătură şi în acest caz ea 
constă din simple vergi, sau este aleasă cu mina la război în motive florale 
sau geometrice. 

Ornamentica fotei, deşi simplă, merită atenţia iubitorului de artă. 
înainte de 1880, ea consta din nişte vărgi sau benzi mai late, aşezate la 
capetele fotei sau la poale. 

De la o dată destul de veche, pe lingă fota cu vărgi şi benzi la 
capete a apărut şi fota cu motive ornamentale alese cu mîna, totdea¬ 
una geometrice, realizate din îmbinări de forme romboidale, în culoare 
roşie, verde, galbenă. Adeseori în alesături şi-a făcut loc cu discreţie şi 
firul metalic. 

La poale, varga fotei, totdeauna roşie, a rămas mult timp neornamen¬ 
tată încadrată doar de una sau două linii de culoare verde sau galbenă. 
Acest tip de fotă reprezintă fota de sărbătoare. 

Mai ales după anul 1900 a survenit o modificare în ornamentarea 
fotei alese. Treptat, treptat, alesăturile de la capetele fotei -au devenit mai 
bogate, iar fîşiile s-au lăţit mai mult. într-o fază ulterioară şi varga simplă 
de la poalele fotei începe să fie aleasă şi devine tot mai lată. Fota a ajuns 
să fie înconjurată de jur împrejur — în afară de partea superioară — de o 

alesătură lată, executată din lînă, mătase, sau fir. Fota albă de mireasă, 
executată numai din fir, este în întregime aleasă. 

Echilibrul compoziţiei decorative s-a păstrat şi la ornamentarea 
fotelor mai noi. Vechea fotă poate fi şi astăzi întîlnită pretutindeni. 

Fota de lucru la femeile mai tinere este brăzdată de dunguliţe în 
rînduri verticale dese. Fota neagră de lucru este purtată numai de femeile 
în vîrstă. 

în Muscel, varga de la poale poartă numiri diferite ca: «mînz », 
« bantă » sau « nadă ». în Moldova şi Moldova de nord, termenul con¬ 
sacrat pentru varga de la poale este acela de « bată ». După primul război 
mondial, în Muscel s-a început executarea pe scară industrială a unor 
fîşii colorate, care se coseau la poala fotei negre. De aici a rezultat termenul 
de « nadă » pentru varga de la poale a fotei. 

Un rol însemnat în completarea aspectului decorativ al costumului 
femeiesc de Muscel îl au şi brîiele, dar mai ales betele cu ornamente geome¬ 
trice, constînd din vergi sau ochiuleţe viu colorate şi totuşi bine armonizate. 

Celelalte piese de port, care îmbracă tot corpul, ca de pildă minteanul, 
apar destul de rar. 

încălţămintea nu are nimic deosebit. Ciorapii sînt simpli, împletiţi 
din lînă. încălţămintea preferată constă din « scarpeţi », mai rar opinci 
şi, destul de des în ultimul timp, din pantofi. 


Portul bărbătesc de Muscel nu este mai puţin atrăgător. în timpul 
verii, compus din pălărie, cămaşă, brîu sau chimir, iţari şi opinci, el impre¬ 
sionează totuşi prin aspectul său închegat, împodobit cu măsură. La acest 
ansamblu se poartă şi o vestă neagră, adeseori cu guleraş. Pe vreme răco¬ 
roasă, costumul bărbătesc se îmbogăţeşte cu alte piese, între care căciula, 
cioarecii de dimie albă, cojocul şi minteanul. Gluga este şi ea o piesă mai 
strîns legată de costumul bărbătesc. Şi elementele de port bărbătesc merită 
să fie cunoscute, datorită uneori structurii lor specifice sau împodobirii lor. 

Căciula apare fie sub formă înaltă, fie sub formă joasă, retezată, 
amintind căciula mocănească. în trecut se purtau pălării cu calotă rotun¬ 
joară joasă, cu marginile drepte şi relativ înguste, avînd în jurul calotei 
o bentiţă neagră cu două dunguţe albe pe margini. Acest tip de pălării 
era purtat deopotrivă de bărbaţi şi de femei şi a fost înlocuit mai tîrziu 
cu pălăriuţa mocănească cu boruri mici, purtată de păstori. 

Dacă iia constituie unul din elementele principale de port femeiesc, 
cămaşa bărbătească reprezintă şi ea o piesă de costum de o mare valoare 

8 . N. Grigorescu: Bărbat din Cîmpulung 


artistică. Acoperită de cusături la gît, piept, umeri, pe marginea mînecilor 
şi la poale, ea constituie elementul cel mai de seamă al costumului bărbă¬ 
tesc, care-i imprimă sensul decorativ. Cusăturile sînt făcute în culori 
diferite. Motivele ornamentale sînt în general geometrice. 

Se cunosc cîteva forme de cămăşi bărbăteşti: cămaşa cu platcă simplă, 
lipsită de ornamente, cămaşa cu clini şi cămaşa cu fustă, care reprezintă 
piese de port pentru zile de sărbătoare, decorate cu multă grijă. 

Cămaşa cu clini, numită şi bătrînească, este făcută dintr-o singură 
lungime de pînză, care se îndoaie în două, iar la punctul de îndoire se 
croieşte gura gîtului şi despicătura de la piept. Ea este prevăzută cu nişte 

9. N . Grigorescu: Stanca Radu Bas tea din Rucâr 


clini în părţi. împodobirea cămăşii cu clini este bogată, broderiile fiind 
executate cu lină, arnici şi adeseori cu fir. încheieturile acestei cămăşi, 
numite «strînsori », sînt foarte variate şi de un efect artistic remarcabil. 
Iată cîteva feluri de strînsori: «ruşceafar », lucrat în opt picioruşe, «în 
cîrlige », «în chicioruşe » şi «în bobu ». 

Cămaşa cu fustă se compune din două părţi : cea de sus numită 
uneori « stan » şi cea de jos, căreia i se zice « poale » sau « fustă ». Partea 
de sus reprezintă croiul cămăşii cu clini. Fusta este făcută din patru sau 
cinci foi, încreţite de jur împrejur, fie numai la spate. Ea poate îi prinsă 
de trupul cămăşii, sau este detaşată. Acest tip de cămaşă, care se aseamănă 

10. N . Grtgorescu: Rucăreancă. (Pălăria este pusă deasupra cirpoiuiui, iar la gît 

poartă glugă) 

cu cea întîlnită în Macedonia şi Grecia, este de origine ilirică. Ea are o 
largă răspîndire în ţară la noi, de-a lungul întregului lanţ carpatic, de la 
Dunăre pînă în Moldova de nord. 1 Acest tip de cămaşă poate fi numit, 
pe drept cuvînt, fustanela romînească sau fustanela nord-dunăreană. 

Cioarecii, de formă simplă, sînt uneori identici în croială cu iţarii sau 
cu izmenele. Există şi un tip de cioareci cu un croi mai complicat, care se 
observă atît în sudul Carpaţilor, cit şi în Transilvania. Originea acestui 
din urmă tip de cioareci este străveche. 

între piesele cu un oarecare rol decorativ în ansamblul costumului 
muscelean, trebuie amintită şi vesta neagră. Adeseori ea are guleraş. 
Forma din urmă trebuie privită ca o influenţă directă a uniformelor semi- 
nariale de odinioară, răspîndite prin preoţi, cît şi prin învăţători. 

Pe timp răcoros, un loc de seamă îl are cojocul cu mîneci confecţionat 
din blană. într-o acuarelă de Carol Popp de Szathmary, un asemenea 
cojoc este purtat de un bărbat călare. El se caracterizează prin cusături 


1. Vezi harta de la pag. 30. 

12, Croi de cioareci cunoscut încă din epoca bronzului în nordul 'Europei 


triunghiulare, dispuse spre poale şi piept. Pe la începutul secolului al 
XlX-lea un asemenea tip de cojoc, purtat de un mocan, care avea între 
altele şi o sarică, a fost pictat de Michel Bouquet. Un cojoc similar se 
păstrează în colecţia Muzeului de artă populară din Bucureşti. 

După primul război mondial, valoarea artistică a cojoacelor din 
Muscel a scăzut, fiind împodobite cu aplicaţiuni de piele colorată. 

Ca urmare a dezvoltării păstoritului întîlnim aici cojocul mare purtat 
cu lîna în afară şi sarica, astăzi aproape complet dispărută. 

între piesele de port confecţionate din dimie neagră, care îmbracă 
tot corpul, este şi minteanul. El a fost înlocuit în general de palton, făcut 
tot din postav ţărănesc, dar avînd un croi apropiat de al hainei orăşeneşti. 

în Muscel un element de port, socotit mai mult păstoresc, este « gluga », 
purtată atît de femei cît şi de bărbaţi, pe cap, la umăr, pe umăr, la piept, 
pe frunte. Este interesant că ea se întîlneşte şi în unele sate de cîmpie, 
unde serveşte şi ca traistă de merinde. 

încălţămintea bărbătească constă din opinci şi mai rar din bocanci 
sau « scarpeţi». După unele caracteristici morfologice, deosebim urmă- 


23 


www.digibuc.ro 






















o 

O 

O 1 1 1 1 1 1 1 1,1 1 } 

I 

1 

î 

Io 


1 

J 

I 

) : 
i : 

o 

o 

li 

o i nniiitj; 






13. Opincă de tip carpatic cu îngurzjre peste muchie 
a) croiul b) îngurzirea c) forma opincii 


toarele tipuri de opinci: opinca încreţită la gurgui peste muche, opinca 
cu vîrzog şi opinca păstorească. Primul tip se obţine dintr-o bucată de 
piele, în care se fac mai multe împunsături şi găuri şi care apoi se 
îngurzeşte, începînd de la vîrf, cu fîşia de piele tăiată din marginea 
acestei bucăţi de piele. După îngurzirea gurguiului, se îngurzeşte cu 
aceeaşi fîşie şi treimea anterioară externă; treimea anterioară internă se 
îngurzeşte cu ajutorul unei alte fîşii. în schimb, opinca cu vîrzog este 
îngurzită în ambele treimi anterioare cu aceeaşi fîşie de piele : după 
îngurzirea treimii anterioare externe, fîşia se trece la baza gurguiului 

de unde se continuă şi îngurzirea treimii anterioare interne. Ochiul 
rămas între cele două îngurziri se cheamă «vîrzog» sau «urechiuşe». 
Este de menţionat că acest tip apare la un prizonier dac de pe monu¬ 
mentul de la Adamklissi, prin aceasta dovedindu-se tradiţia dacică a 
opincii. 

Dintr-un tip de opincă simetrică s-a dezvoltat opinca cu gurguiul 
într-o parte, care este o opincă păstorească. Asimetria aceasta trebuie 
pusă în legătură cu profesiunea de păstor. Opinca asimetrică împiedică 
rouă sau apa de pe iarbă să se prelingă printre muchiile gurguiului. Ea 
reprezintă o formă de adaptare la condiţiile climaterice. 


în costumul muscelean găsim urme de influenţe ardeleneşti reduse 
uneori doar la terminologie, iar în aşezările de păstori ardeleni din sudul 
Carpaţilor, există chiar un port transilvănean denumit « ungurenesc», care 
se deosebeşte fundamental de cel muscelean. 

Portul femeiesc «ungurenesc» este caracterizat de prezenţa catrinţelor 
în locul fotei, de existenţa unei ii cu un sistem ornamental propriu, cusută 
numai în negru. Restul pieselor se deosebesc şi ele de cele purtate de 
musceleni: locul maramei este luat de «velitură», o broboadă specială, 
sau de cîrpa neagră procurată din comerţ, legată « sălişteneşte» la ceafă; 
pieptarul se poartă strimt, după moda transilvăneană; minteanul din 
dimie neagră prezintă un croi ţărănesc tradiţional. Piesele comune portului 


14, Opinci femeieşti — tip carpatic — îngur\ite peste muchie 

femeiesc «ungurenesc» şi muscelean se reduc la cîteva: brîie, bete, ciorapi 
şi opinci. 

Dintre piesele de port enumerate, cîteva merită un interes deosebit: 
« velitura», iia şi catrinţele. 

Dintre tipurile de broboade cu caracter arhaic face parte şi «veli¬ 
tura». Această îmbrobodire complicată se compune din mai multe ele¬ 
mente : «pletele» (cîrpe înfăşurate pe o sîrmă), «velitura» (fîşie de 
pînză înfăşurată pe un carton, cu o ridicătură numită corn) şi o maramă 
denumită « propoadă», pe deasupra. 

«Velitura» este astăzi purtată rar, doar de bătrînele din comuna 
Corbi. Acest tip de broboadă se poartă în comuna Jina-Sibiu şi a fost 
adusă prin intermediul păstorilor. în zona de margine a Sibiului, « veli¬ 
tura» are mai multe variante. Ea este de origine romană. 

Iia « ungurenească» nu prezintă nimic deosebit ca structură faţă de 
cea musceleană. Sistemul decorativ este însă altul. Ornamentele propriu- 
zise, grupate la guler pe « obinzică» şi «ciupag», sînt policrome; cele 
de pe piept şi mîneci, dispuse în dungi numite « ciocănele», sînt cusute 
în negru, întocmai ca în satele din zona Sibiului. Catrinţele sînt cusute 
în casă. Cea din faţă, numită « şurţ», este neagră, iar cea din spate, 
catrinţa, are un fond roşu vărgat pe lăţime. 

Fără să fie un element de port « ungurenesc», merită să fie amintită 

şi fota largă de Moeciu. în zona învecinată Muscelului, în Ardeal, există 

o fotă largă şi încreţită cu fond negru sau albastru-închis. Ea prezintă 

la capete pulpene colorate într-un roşu aprins, neîncreţite, iar la poale, 
în locul unei fîşii colorate cum are fota de Muscel, un grup de vărguliţe 
numite «mînji». Tipul de fotă larga de Moeciu a pătruns şi în zona de 
graniţă musceleană. Ea reprezintă o piesă de port de o realizare artistică 
valoroasă. 

Costumul bărbătesc « ungurenesc» are şi el o notă specifică. Pălă¬ 
riuţa cu calota uşor ascuţită şi cu boruri foarte mici, cămaşa cu ornament 
triunghiular pe piept, chimirul de piele, iţarii strimţi, vestuţa neagră şi 
opincile cu gurguiul într-o parte, iată înfăţişarea acestui costum. Pe timp 
răcoros, i se adaugă minteanul de dimie neagră identic cu cel femeiesc, 
şi cojocul. Dacă ungureanul este păstor, cojocul mare ia locul pieptarului 
şi minteanului, iar alături de pălărie îşi face apariţia şi căciula mocănească 
retezată, cu fundul lătuţ. 

Singurul element de podoabă al acestui costum sobru şi unitar este 
cămaşa cu « barbur», care mai poartă şi denumirea de cămaşă mocănească 
sau cămaşă ciobănească, fiind prin excelenţă un element de port păstoresc. 

Caracteristica acestei cămăşi 
constă în prezenţa unui clin la 
mijlocul feţei cămăşii, de la 
înălţimea brîului în jos, ca şi 
a unui alt clin similar prins 
la aceeaşi înălţime, la mijlocul 
foii de la spate a cămăşii. Cu- 
vîntul «barbur», «barbure», 

« barburi», provine din limba 
latină (barbula-am) şi are accep¬ 
ţiunea de ornament triunghiu¬ 
lar. Din cauza clinului, orna¬ 
mentul care acoperă linia lui 
de cusătură cu foaia cămăşii 
are formă triunghiulară. 

Despre prezenţa orna¬ 
mentului «barbur» la cămăşile 
păstorilor sibieni, există şi o 
mărturie scrisă de pe la ju¬ 
mătatea secolului al XVII-lea. 

Costumul « ungurenesc » 
bărbătesc a fost considerat ca 
un port profesional păstoresc. 

El s-a răspîndit în întreaga 
zonă musceleană, la toţi păs¬ 
torii, indiferent dacă ei sînt «ungureni» sau neaoşi musceleni. în 
schimb, portul «ungurenesc» femeiesc nu s-a răspîndit. Dimpotrivă, 
piesele de port muscelean ca iia şi fota au pătruns în satul Corbi. în alte 
sate cu populaţie veche ardelenească, cum sînt Berevoieşti-Ungureni, 
Boteni etc., n-a mai rămas nici o urmă din vechiul costum ardelenesc, 
care a cedat mereu în faţa frumuseţii costumului muscelean femeiesc. 
Acest proces este încă în curs în unele centre. 



Portul popular din Muscel s-a dezvoltat în decursul istoriei pornind 
de la un substrat comun pentru portul romînesc în general. Simţul artistic 
foarte dezvoltat la populaţia din zona Muscel a făcut ca unele elemente 


* După dr. N. Manolescu, «Igiena ţăranului Romîn» 1895, pag. 33 

de port, între care iile femeieşti, maramele şi fotele, să capete uneori forme 
de realizări artistice de o mare frumuseţe, contribuind astfel la faima costu¬ 
mului muscelean. Linia structurală simplă, ornamentaţia bogată dar echi¬ 
librată şi coloritul mai mult sobru, conferă o notă de eleganţă cu totul 
deosebită acestui costum. 

Portul păstoresc, ca şi unele piese de port sau terminologia elemen¬ 
telor care compun costumul femeiesc sau bărbătesc, indică un strîns contact 
de-a lungul istoriei, între sudul Ardealului şi Muscel. Prezenţa unor sate 
cu populaţie ardelenească în zona Muscelului, care îşi păstrează încă 
portul, iar în parte şi graiul, aduce şi astăzi în configuraţia costumului 
muscelean o notă particulară. Procesul de influenţă reciprocă între costumul 
muscelean şi cel ardelenesc din satele « ungureneşti» este încă în curs. 

Existenţa unei bogate terminologii a costumului, comună pentru 
zona Muscel şi părţile limitrofe ardeleneşti, indică fără îndoială faptul 
că, în afară de grupurile actuale de ungureni, au existat vechi aşezări de 
populaţie ardelenească, care între timp s-au asimilat. 

Costumul popular din Muscel este astfel deosebit de [interesant 
deopotrivă pentru valoarea sa artistică şi pentru lămuririle pe care ni 
le aduce cu privire la raporturile etnografice, care s-au ţesut pe linia 
Carpaţilor, între cele două versante ale sale. 

16 . Aria de răspîndire a fotei // catrinţei . — Limita dintre ele 

1. Fotă. — 2, Fotă cu beteală şi fluturi purtată pe la 1910, — 3. Fota în dispariţie. — 4. Fotă 
purtată iarna. — 5. Fotă aleasă cu fir numită «vîlnic». — 6. Fota purtată sporadic. — 7. 
Fotă şi şurţuri, mai frecvent fotă. — 8. Fotă de Moeciu, cu pulpene. — 9. Şurţuri (catrinţă). 
— 10. Şurţuri, mai ales negre. — 11. Şurţuri de casă sau cumpărate. — 12. Şurţuri ungu- 
reneşti, — 13, Şurţuri purtate sporadic.' — 14. Şorţ purtat în faţă şi catrinţă cu fond roşu 
în spate. — 15. Catrinţe alese. — 16. Şorţuri sau fotă, predominînd şorţurile. — 17. «Foi» 
(fustă) purtate la lucru. — 18. Fotă, şorţuri şi foi (la sărbătoare). — 19. Fotă, dar mai 
ales fustă şi rochie. — 20. «Rochie» («fustă»), — 21. Catrinţă purtată doar în faţă, mai 
ales de bătrîne. — 22. Şorţuri; bătrînele poartă unul în faţă, iar tinerele în faţă şi spate 

17, Aria de răspîndire a cămăşii bărbăteşti cu fustă 
(fustanela nord-dunăreană) 

1. Cămaşă cu fusta încreţită roată. — 2, Cămaşă cu fusta «lipită» sau separată, încreţită 
roată. — 3. Cămaşă cu fusta separată sau cusută de trup, — 4. Cămaşă cu fusta cusută 
de trup şi încreţită la spate. — 5. Cămaşă cu fusta separată sau «lipită» încreţită fie la 
spate, fie peste tot. — 6, Cămaşă cu fusta separată. — 7. Cămaşă cu fusta «lipită». — 8, 
Cămaşă cu fusta «lipită» în dispariţie. 9. Cămaşă cu barbur (i) cu fustă. — 10. Cămaşă 
cu fusta separată sau «lipită» încreţită «roată». — 11, Cămaşă cu fusta, mai ales «lipită» 

18. Fotă de Muscel bogat 
ornamentată la capete 

19. Cămaşă femeiască cu ornamente tn fuşte şt ştiuci 

1. Cămaşă veche de Muscel împodobită cu ornamentul în fuşte 

II. Cămară de Muscel de tip bătrînesc 

20. Cama fă femei as că aleasă cu fir de argint in motive geometrice 

21. Mama $i fiica 

22. Marama împodobeşte capul femeilor dinâ o notă eleganta costumului Jemetcsc 

24. Masceleancd din co¬ 
muna Dragoslavele 

25. Kucărcancă . Pe cap are lestimel, iar deasupra o Icgâloare ţcsulâ din mărgele care sc poarlâ 

sub maramă 

26. Femeie din R/t car . Poartă cămară aleasă în motivul şerpeasca fi fotă cusută cu fir 

27 . Băf rină dinKu - 
car. Marama este 
aleasă cu ornamente 
geometrice 

28. Femeie din sa¬ 
tul Romîneşti cu 
maramă împodobită 
cu motive florale 

29. Bat rină din Rac ar 
pur tind maramă. 

31. Femei din comuna Dragoslavele Corcind la marginea riului 

34. Ţăran pariind cojoc lung asemănător cu «bi/nfca» sibiană 

35. Tineri musceleni în port păstoresc ungttrenesc de vară. La cămaşă se observă ornamentul 

denumit « barbari » 

36. Cioban coborî / 
de la stînâ cu ţoltd 
specific pe spinare . 
Comuna Rucăr 

37. Rucăreancă în 
drum spre tîrg 

%8. Port bărbătesc de munca 



39. Musceleancâ în costum de toate filele 

40. Bătrtn din Kucăr pttriînd tţegbe // pălăriuţă 

41. Port ungurenesc din comuna Corbi de pe r'tul Doamnei 

42. Pastor mnscelean din satul Romîneşti pur tind pălăriuţă , vestă , căm aţă cu clini //' cioareci 

43. Bâtrîn din Rucdr in port păstoresc ungurcnesc 

LISTA REPRODUCERILOR 
Ilustraţii în text 

1. Grup de ţărani musceleni. Stampă din prima jumătate a sec. XIX. 

2. C. Popp de Szathmary: Ţărani din Muscel, călări (acuarelă). 

3. C. Popp de Szathmary: Rucăreancă (acuarelă, 1868). 

4. C. Popp de Szathmary: Muscelean şi musceleancă (acuarelă). 

5. C. Popp de Szathmary: Musceleancă (desen acuarelat). 

6. Croiul iiei de Muscel. 

7. C. Popp de Szathmary: Bărăţia din Cîmpulung (acuarelă). 

8. N. Grigorescu : Bărbat din Cîmpulung (pictură, 1867). 

9. N. Grigorescu: Stanca Radu Bastea din Rucăr (pictură, 1867). 

10. N. Grigorescu: Rucăreancă, (Pălăria este pusă deasupra cîrpo- 
iului, iar la gît poartă glugă). 

11. Croiul simplu al cioarecilor. 

12. Croi de cioareci cunoscut încă din epoca bronzului în nordul Europei. 

13. Opincă de tip carpatic cu îngurzire peste muchie a) croiul, b) îngur- 
zirea, c) forma opincii. 

14 Opinci femeieşti — tip carpatic — îngurzite peste muchie. 

15. Port bărbătesc din Muscel. După dr. N. Manolescu, «Igiena ţăra¬ 
nului romln» 1895, pag. 33. 

16. Aria de răspîndîre a fotei şi catrinţei. Limita dintre ele. 

17. Aria de răspîndire a cămăşii bărbăteşti cu fustă (fustanela nord- 
dunăreană). 

Ilustraţii în afara textului 

18. Fotă de Muscel, bogat ornamentată la capete. 

19. Cămaşă femeiască cu ornamente în fuşte şi ştiuci. 

20. Cămaşă femeiască aleasă cu fir de argint în motive geometrice 

21. Mama şi fiica. 

22. Marama împodobeşte capul femeilor dînd o notă elegantă costu¬ 
mului femeiesc. 

23. Femeie în costum de sărbătoare purtînd cămaşă împodobită cu 
motive florale, 

24. Musceleancă din comuna Dragoslavele. 

25. Rucăreancă, Pe cap are testimel, iar deasupra o legătoare ţesută din 
mărgele care se poartă sub marama. 

26. Femeie din Rucăr. Poartă cămaşă aleasă în motivul şerpeasca şi 
fotă cusută cu fir. 

27. Bătrînă din Rucăr. Marama este aleasă cu ornamente geometrice. 

28. Femeie din satul Romîneşti cu marama împodobită cu motive 
florale. 

29. Bătrînă din Rucăr purtînd maramă. 

30. Marama atîrnă pînă la poalele fotei. 

31. Velitură bătrînească de tradiţie romană văzută din faţă, 

32. Bătrînă din comuna Corbi de pe rîul Doamnei cu aceeaşi velitură 
văzută lateral, 

33. Femei din comuna Dragoslavele torcînd la marginea rîului. 

34. Ţăran purtînd cojoc lung asemănător cu «bituşca» sibiană. 

35. Tineri musceleni în port păstoresc ungurenesc de vară. La cămaşă 
se observă ornamentul denumit «barburî». 

36. Cioban coborît de la stînă cu ţolul specific pe spinare. Comuna 
Rucăr. 

37. Rucăreancă în drum spre tîrg. 

38. Port bărbătesc de muncă. 

39. Musceleancă în costum de toate zilele. 

40. Bătrîn din Rucăr purtînd zeghe şi pălăriuţă. 

41. Port ungurenesc din comuna Corbi de pe rîul Doamnei. 

42. Păstor muscelean din satul Romîneşti purtînd pălăriuţă, vestă, 
cămaşă cu clini şi cioareci, 

43. Bătrîn din Rucăr în port păstoresc ungurenesc. 

Planje color 

I. Cămaşă veche de Muscel împodobită cu ornamentul în fuşte. 

II. Cămaşă de Muscel de tip bătrînesc. 

III. Maramă ornamentată cu motive florale şi zoomorfe. 

IV. Detaliu de fotă de Muscel. 

